techiaith/cofnodycynulliad_en-cy huggingface dataset:
English: Thank you for the question. The Welsh Government invest almost £50 million a year in our substance misuse agenda. Our substance misuse delivery plan, going up to 2018, reaffirms this Government's commitment to tackle substance misuse. It sets out the detailed actions we and our delivery partners are taking to prevent and respond to substance misuse amongst individuals and in communities across Wales.
Welsh: Diolch am y cwestiwn. Mae Llywodraeth Cymru yn buddsoddi bron i £50 miliwn y flwyddyn yn ein hagenda camddefnyddio sylweddau. Mae ein cynllun cyflawni camddefnyddio sylweddau, hyd at 2018, yn ailddatgan ymrwymiad y Llywodraeth hon i fynd i'r afael â chamddefnyddio sylweddau. Mae'n nodi'r camau gweithredu manwl rydym ni a'n partneriaid cyflenwi yn eu cymryd i atal ac ymateb i gamddefnyddio sylweddau ymhlith unigolion ac mewn cymunedau ledled Cymru.
English: Thank you for that answer, Cabinet Secretary. There has been a massive increase in the number of synthetic cannabinoids, such as spice, despite a change in the law. Hospitals across Wales are now treating more than three people every day for these substances. Spice intoxication has become a far too common sight in our towns and cities, and the effects have led it to be nicknamed 'the zombie drug'. Cabinet Secretary, what discussions have you had with colleagues in your Government and in the UK Government about the steps we can take to reduce the numbers of people who end up in hospital as a result of taking such substances?
Welsh: Diolch am eich ateb, Ysgrifennydd y Cabinet. Mae cynnydd enfawr wedi bod yn nifer y canabinoidau synthetig, megis Spice, er gwaethaf newid yn y gyfraith. Mae ysbytai ledled Cymru bellach yn trin mwy na thri o bobl y dydd mewn perthynas â'r sylweddau hyn. Mae pobl o dan ddylanwad Spice wedi dod yn olygfa rhy gyffredin o lawer yn ein trefi a'n dinasoedd, ac mae'r effeithiau wedi arwain at ei enwi'n 'gyffur sombi'. Ysgrifennydd y Cabinet, pa drafodaethau a gawsoch gyda chyd-Aelodau yn eich Llywodraeth ac yn Llywodraeth y DU ynglŷn â'r camau y gallwn eu cymryd i leihau nifer y bobl sy'n mynd i'r ysbyty o ganlyniad i gymryd sylweddau o'r fath?
English: Cabinet Secretary, I listened carefully to your answer to the principal question, and you touched on education and the importance of educating people about the dangers of drugs and, in particular, personal responsibility. What is your assessment of the advice that is available to help young people, in particular, via the education system, to be able to understand the risks associated with illicit drug taking and the support that, if they do find themselves in the wrong environment, they might be able to access to help them in any dependency they might build up on using these types of drugs?
Welsh: Ysgrifennydd y Cabinet, gwrandewais yn ofalus ar eich ateb i'r prif gwestiwn, ac fe sonioch chi am addysg a phwysigrwydd addysgu pobl ynglŷn â pheryglon cyffuriau, ac yn benodol, ynglŷn â chyfrifoldeb personol. Beth yw eich asesiad o'r cyngor sydd ar gael i helpu pobl ifanc, yn arbennig, drwy'r system addysg, i allu deall y risgiau sy'n gysylltiedig â chymryd cyffuriau anghyfreithlon a'r gefnogaeth a allai fod ar gael iddynt pe baent mewn amgylchedd gwael, i'w helpu gydag unrhyw ddibyniaeth y gallent ei datblygu drwy ddefnyddio'r mathau hyn o gyffuriau?
English: Thank you for the question. We have, as Neil will know, prioritised social care as a sector of strategic national importance, and the commitment is being underpinned by extra funding: a total of £55 million of recurrent additional funding has been provided to local authorities for use in social services in 2017-18, and we're also, of course, committed to doubling the capital people can keep when entering residential care to £50,000. Through the integrated care fund, we are providing £60 million for the delivery of integrated care across Wales, and this includes funding for reablement services, support for timely and effective discharges from hospital, and integrated care teams in mid and west Wales.
Welsh: Diolch am y cwestiwn. Fel y gŵyr Neil, rydym wedi blaenoriaethu gofal cymdeithasol fel sector o bwysigrwydd cenedlaethol strategol, ac mae'r ymrwymiad hwnnw wedi'i ategu gan gyllid ychwanegol: darparwyd cyfanswm o £55 miliwn o gyllid ychwanegol rheolaidd i awdurdodau lleol ei ddefnyddio mewn gwasanaethau cymdeithasol yn 2017-18, ac rydym hefyd, wrth gwrs, wedi ymrwymo i ddyblu'r cyfalaf y gall pobl ei gadw wrth fynd i mewn i ofal preswyl i £50,000. Drwy'r gronfa gofal integredig, rydym yn darparu £60 miliwn ar gyfer darparu gofal integredig ledled Cymru, ac mae hyn yn cynnwys cyllid ar gyfer gwasanaethau ailalluogi, cymorth ar gyfer rhyddhau pobl o'r ysbyty yn amserol ac yn effeithiol, a thimau gofal integredig yng nghanolbarth a gorllewin Cymru.
English: I thank the Minister for that answer, congratulate him on his appointment and welcome him to his new role. He will know from his briefing, if he wasn't aware already, that the case of the Bodlondeb care home in Aberystwyth has been raised several times in this Chamber - not least by my colleague Simon Thomas - and outside, by no less exalted a figure than the Llywydd herself. Ceredigion County Council has recently taken the final decision to close this nursing home, but there appear to be no adequate plans in Ceredigion for alternative care for the residents of this home, and indeed no plan for the provision of social care in that part of the county for the future. So, whilst the Minister has rightly said how much money has been provided by Welsh Government for these purposes, what can be done in circumstances where county councils, who are the providers on the ground, don't make adequate provision for the future? And what powers does he have to fill the void that is left in this kind of situation?
Welsh: Diolch i'r Gweinidog am ei ateb, ac rwy'n ei longyfarch ar ei benodiad ac yn ei groesawu i'w rôl newydd. Fe fydd yn gwybod o'i friff, os nad oedd yn ymwybodol eisoes, fod achos cartref gofal Bodlondeb yn Aberystwyth wedi cael sylw sawl gwaith yn y Siambr hon - yn enwedig gan fy nghyd-Aelod Simon Thomas - a'r tu allan, gan neb llai na'r Llywydd ei hun. Yn ddiweddar, mae Cyngor Sir Ceredigion wedi gwneud y penderfyniad terfynol i gau'r cartref nyrsio hwn, ond ymddengys nad oes cynlluniau digonol yng Ngheredigion ar gyfer gofal amgen i breswylwyr y cartref hwn, ac nid oes unrhyw gynllun ar gyfer darparu gofal cymdeithasol yn y rhan honno o'r sir ar gyfer y dyfodol. Felly, er bod y Gweinidog yn iawn i ddweud faint o arian a ddarparwyd gan Lywodraeth Cymru at y dibenion hyn, beth y gellir ei wneud mewn amgylchiadau lle nad yw cynghorau sir, sef y darparwyr ar lawr gwlad, yn gwneud darpariaethau digonol ar gyfer y dyfodol? A pha bwerau sydd ganddo i lenwi'r gwacter a adewir ar ôl mewn sefyllfa o'r fath?
English: Neil raises an important point here, and we firmly believe that Ceredigion County Council, like any other council, has to adequately plan its care provision based on local needs and deal with the issues that have been raised. Now, I do appreciate, and we should all be aware, that this has been a difficult time for all concerned, not least the residents, and the safety and well-being of residents has to be all of our concerns. We do understand that over the summer, as Neil will know, Ceredigion County Council consulted on the closure of Bodlondeb care home, which ended on 25 September. The council cabinet met on 7 November to make that decision, as he referred to, on the closure of the home and it was, we are informed, made as a result of extensive consultation with the sector and with residents. But I also understand that the council commissioned independent advocates and independent mental capacity advocates to ensure that the voice and opinion of residents were heard during the process. But of course, you raise the important point of 'What now?' in that continuing care and making sure their needs are properly taken care of. We would expect that Ceredigion County Council, as any other local authority with responsibility for this, takes care of those needs going forward.
Welsh: Mae Neil yn nodi pwynt pwysig yma, ac rydym yn credu'n gryf fod yn rhaid i Gyngor Sir Ceredigion, fel unrhyw gyngor arall, gynllunio eu darpariaeth ofal yn ddigonol yn seiliedig ar anghenion lleol ac ymdrin â'r materion sydd wedi eu codi. Nawr, rwy'n derbyn, a dylai pob un ohonom fod yn ymwybodol, fod hwn wedi bod yn gyfnod anodd i bawb yr effeithiwyd arnynt gan hyn, yn enwedig y preswylwyr, a bod yn rhaid i ddiogelwch a lles y preswylwyr fod yn faterion o bwys i bob un ohonom. Yn ôl yr hyn a ddeallwn, dros yr haf, fel y gŵyr Neil, cynhaliwyd ymgynghoriad gan Gyngor Sir Ceredigion ar gau cartref gofal Bodlondeb, ymgynghoriad a ddaeth i ben ar 25 Medi. Cyfarfu cabinet y cyngor ar 7 Tachwedd i wneud y penderfyniad hwnnw y cyfeiriodd ato ynglŷn â chau'r cartref, a dywedwyd wrthym fod y penderfyniad hwnnw wedi'i wneud o ganlyniad i ymgynghori helaeth â'r sector a chyda phreswylwyr. Ond rwyf hefyd yn deall bod y cyngor wedi comisiynu eiriolwyr annibynnol ac eiriolwyr galluedd meddyliol annibynnol i sicrhau bod llais a barn y preswylwyr yn cael eu clywed yn ystod y broses. Ond wrth gwrs, rydych yn nodi'r pwynt pwysig ynglŷn â 'Beth nawr?' o ran y gofal parhaus hwnnw a sicrhau bod eu hanghenion yn cael eu diwallu'n briodol. Buasem yn disgwyl i Gyngor Sir Ceredigion, fel unrhyw awdurdod lleol arall sydd â chyfrifoldeb am hyn, ofalu am yr anghenion hynny yn y dyfodol.
English: Can I welcome the Minister to his new post? It's my understanding that the Welsh Government has been working very closely with Powys County Council following, of course, the damning report from Care and Social Services Inspectorate Wales into the ways in which children's services are being delivered in Powys. Delivering services across a large sparsely populated area is extremely challenging. Can I ask what considerations have been given to providing the local authority with additional funding from the Welsh Government to support the change and re-design of the service, which is required, and indeed, of course, the ongoing running costs of running a crucial service, particularly across a large sparsely populated area of rural Wales?
Welsh: A gaf fi groesawu'r Gweinidog i'w swydd newydd? Rwy'n deall bod Llywodraeth Cymru wedi bod yn gweithio'n agos iawn gyda Chyngor Sir Powys yn dilyn adroddiad damniol Arolygiaeth Gofal a Gwasanaethau Cymdeithasol Cymru, wrth gwrs, ar y ffyrdd y mae gwasanaethau plant yn cael eu darparu ym Mhowys. Mae darparu gwasanaethau ar draws ardal fawr a phrin ei phoblogaeth yn heriol iawn. A gaf fi ofyn pa ystyriaethau a roddwyd i ddarparu cyllid ychwanegol i'r awdurdod lleol gan Lywodraeth Cymru i gefnogi'r broses o newid ac ailgynllunio'r gwasanaeth, sy'n angenrheidiol, ac yn wir, wrth gwrs, y costau parhaus sydd ynghlwm wrth weithredu gwasanaeth allweddol, yn enwedig ar draws ardal fawr a phrin ei phoblogaeth yn y Gymru wledig?
English: Thank you for that question. You rightly raised the issue of sparsity and the challenges of providing any public services, let alone children's social care and adult social care, across a region such as that, but, of course, it doesn't detract from the necessity to make sure that every individual, regardless of the rural nature of that constituency, is properly cared for. I mentioned in my previous answer the additional funding that we have put into social care in several different ways, and that includes contributions made towards Powys as well. It may be helpful to know that I'm shortly expecting to see the results of the first 20 days of work on the improvement plan within Powys care provision. I understand it has gone to CSSIW, and they are analysing it now and examining it to see that sufficient progress has been made, because it is important that, in going forward, we can give the reassurance that the needs of everybody within Powys, within social care, are properly looked after. I hope to update Members of the Assembly shortly, as soon as I've seen that improvement report.
Welsh: Diolch am eich cwestiwn. Roeddech yn iawn i godi mater teneurwydd poblogaeth a'r heriau o ddarparu unrhyw wasanaethau cyhoeddus, heb sôn am ofal cymdeithasol i blant a gofal cymdeithasol i oedolion, mewn rhanbarth o'r fath, ond wrth gwrs, nid yw hynny'n lleihau'r angen i sicrhau bod pob unigolyn, er gwaethaf natur wledig yr etholaeth honno, yn cael gofal priodol. Soniais yn fy ateb blaenorol ynglŷn â'r cyllid ychwanegol rydym wedi'i ddarparu ar gyfer gofal cymdeithasol mewn sawl ffordd wahanol, ac mae hynny'n cynnwys cyfraniadau a wnaed i Bowys hefyd. Efallai y byddai'n ddefnyddiol gwybod fy mod, cyn bo hir, yn disgwyl gweld canlyniadau 20 diwrnod cyntaf y gwaith ar y cynllun gwella o fewn y ddarpariaeth ofal ym Mhowys. Rwy'n deall ei fod wedi mynd i Arolygiaeth Gofal a Gwasanaethau Cymdeithasol Cymru, a'u bod yn ei ddadansoddi ac yn ei archwilio ar hyn o bryd i weld a oes digon o gynnydd wedi'i wneud, gan ei bod yn bwysig, wrth symud ymlaen, y gallwn roi'r sicrwydd fod anghenion pawb ym Mhowys sy'n cael gofal cymdeithasol yn cael eu diwallu'n briodol. Rwy'n gobeithio rhoi'r wybodaeth ddiweddaraf i Aelodau'r Cynulliad cyn bo hir, wedi imi weld yr adroddiad gwella hwnnw.
English: May I also congratulate the Minister on his new role? I'm in a little bit of confusion now because I want to ask about Bodlondeb and Powys, but I won't get away with that. So, I will say it in these terms: that I support retaining the Bodlondeb home open, for the time being, whilst we seek a broader assessment of the situation in terms of care and nursing beds in mid Wales, and ask specifically the Minister today, as he has pledged to provide a report on the basis of the CSSIW report on children's services in Powys, whether it will be possible for us, as Assembly Members, to see that report. Because, as I understand it, it is an improvement plan and I do think that that needs broader scrutiny by the public. One way of doing that, of course, is to share that with Assembly Members.
Welsh: A gaf innau longyfarch y Gweinidog ar ei rôl newydd? Rwyf mewn penbleth nawr achos rwyf eisiau gofyn am Bodlondeb a Phowys, ond ni chaf i get away gyda hynny. So, mi wnaf i ei ddweud fel hyn: fy mod innau yn cefnogi cadw cartref Bodlondeb ar agor, am y tro, tra'n bod ni'n chwilio am asesiad ehangach o sefyllfa gwelyau gofal a nyrsio yn y canolbarth, ac yn gofyn yn benodol i'r Gweinidog heddiw, gan ei fod wedi addo gwneud adroddiad ar sail yr adroddiad gan CSSIW ar y gwasanaethau plant ym Mhowys, a fydd modd i ni, fel Aelodau'r Cynulliad, weld yr adroddiad hwnnw. Achos, yn ôl beth rwy'n ei ddeall, mae'n gynllun gwella, ac rwy'n credu bod angen craffu ehangach gan y cyhoedd ar y cynllun gwella yma. Un ffordd o wneud hynny, wrth gwrs, yw rhannu hynny gyda'r Aelodau Cynulliad.
English: Simon, you've got my undertaking that all that I can share with Members of the Assembly, I will. First of all, it needs to go to CSSIW for their consideration. I'll need to see it first as well, but in the interest of transparency, I will be keen to make sure that everything that I can share with Assembly Members is shared because it's also important, in doing that, that we can give assurance of what has been done, but also look at the progress that still needs to be made, frankly, as well. In terms of Bodlondeb care home, as I mentioned in my previous response, this has been a very difficult time when these decisions were being made, but it isn't for Welsh Government Ministers to step directly into the fray and determine what should actually be an assessment of local needs by the providers there, on the ground, by the local authority. But I'm sure they will have heard his concerns once again, and I think all of us are focused on the needs of those individuals who previously were in Bodlondeb, but also on the future needs of individuals who will also need care provision in that area.
Welsh: Simon, rwyf wedi ymrwymo i rannu popeth y gallaf ei rannu gydag Aelodau'r Cynulliad. Yn gyntaf oll, mae angen iddo fynd at Arolygiaeth Gofal a Gwasanaethau Cymdeithasol Cymru er mwyn iddynt ei ystyried. Bydd angen i minnau ei weld yn gyntaf hefyd, ond er tryloywder, rwy'n awyddus i sicrhau bod popeth y gallaf ei rannu gydag Aelodau'r Cynulliad yn cael ei rannu gan ei bod hefyd yn bwysig, wrth wneud hynny, ein bod yn gallu rhoi sicrwydd ynghylch yr hyn a wnaed, ond ein bod hefyd yn edrych ar y cynnydd sydd angen ei wneud o hyd, mewn gwirionedd. O ran cartref gofal Bodlondeb, fel y dywedais yn fy ymateb blaenorol, mae hwn wedi bod yn gyfnod anodd iawn pan oedd y penderfyniadau hyn yn cael eu gwneud, ond ni ddylai Gweinidogion Llywodraeth Cymru gamu'n syth i ganol y ddadl a phennu'r hyn a ddylai fod yn asesiad o anghenion lleol gan y darparwyr yno, ar lawr gwlad, gan yr awdurdod lleol. Ond rwy'n siŵr y byddant wedi clywed ei bryderon unwaith eto, a chredaf fod pob un ohonom yn canolbwyntio ar anghenion yr unigolion a arferai fod yn breswylwyr ym Modlondeb, ond hefyd ar anghenion unigolion a fydd angen darpariaeth ofal yn yr ardal honno yn y dyfodol.
English: Diolch, Llywydd. Minister, whilst in Bridgend last week, I was contacted - spoken to - by a constituent whose neighbour was released from hospital just days after suffering from a stroke, yet they didn't have, again, any care plan in place. The individual concerned had no family nearby and was left to fend for themselves. Unfortunately, this constituent's situation is far from unique, as five weeks ago, I reported on someone who had a triple heart bypass in the same situation at the age of 83. I have been made aware of many, many instances where patients are discharged from hospital without the appropriate care plan and ongoing care in place, forced to rely on the kindness of their neighbours because the state has let them down. Minister, what steps is the Welsh Government taking to ensure that all vulnerable discharged patients from hospitals have a care plan in place?
Welsh: Diolch, Llywydd. Gweinidog, pan oeddwn ym Mhen-y-bont ar Ogwr yr wythnos diwethaf, cysylltodd - dywedodd - etholwr wrthyf fod eu cymydog wedi cael eu rhyddhau o'r ysbyty ychydig ddyddiau'n unig ar ôl cael strôc, ond unwaith eto, nid oedd cynllun gofal ganddynt ar waith. Nid oedd gan yr unigolyn dan sylw unrhyw deulu gerllaw a bu'n rhaid iddynt ofalu am eu hunain. Yn anffodus, nid yw sefyllfa'r etholwr yn unigryw o bell ffordd, oherwydd bum wythnos yn ôl, soniais am rywun a oedd wedi cael llawdriniaeth ddargyfeirio driphlyg ar ei galon yn yr un sefyllfa ac yntau'n 83 oed. Rwyf wedi clywed am lawer iawn o achosion lle mae cleifion yn cael eu rhyddhau o'r ysbyty heb gynllun gofal priodol a gofal parhaus ar waith, ac yn gorfod dibynnu ar garedigrwydd eu cymdogion am fod y wladwriaeth wedi gwneud tro gwael â hwy. Gweinidog, pa gamau y mae Llywodraeth Cymru yn eu cymryd i sicrhau bod cynllun gofal ar waith ar gyfer pob claf agored i niwed sy'n cael ei ryddhau o'r ysbyty?
English: Well, thank you for that question. Can I say, first of all, the individual items of that case, if you want to bring them to my attention, either write to me, or, if you want to meet with me, I'm more than happy to discuss them, and see what can be done in that individual case? One of the biggest factors in front of us is the issue of delayed transfers of care, of course. I don't know whether that was a material factor in this particular instance, but, certainly, we are aware that, in the ABMU area, in particular, the significant increase recently was a result of delayed transfers of care, and I wonder if that hit on to the impacts. But I'll have a look at the individual instance you refer to, and we'll see what can be done.
Welsh: Wel, diolch am eich cwestiwn. A gaf fi ddweud, yn gyntaf oll, o ran eitemau unigol yr achos hwnnw, os hoffech eu dwyn i fy sylw, naill ai ysgrifennwch ataf, neu os ydych yn awyddus i gyfarfod â mi, rwy'n fwy na pharod i'w trafod, a gweld beth y gellir ei wneud yn yr achos unigol hwnnw? Un o'r ffactorau mwyaf sy'n ein hwynebu yw'r mater o oedi wrth drosglwyddo gofal, wrth gwrs. Nid wyf yn gwybod a oedd hynny'n ffactor perthnasol yn yr achos penodol hwn, ond yn sicr, rydym yn ymwybodol, yn ardal Bwrdd Iechyd Prifysgol Abertawe Bro Morgannwg, yn arbennig, fod y cynnydd sylweddol diweddar wedi deillio o oedi wrth drosglwyddo gofal, ac rwy'n meddwl tybed a ychwanegodd hynny at yr effeithiau. Ond byddaf yn edrych ar yr achos unigol y cyfeiriwch ato, a chawn weld beth y gellir ei wneud.
English: Thank you for your answer, Minister. Of course, the Social Services and Well-being (Wales) Act 2014 is supposed to transform the way social care is delivered, and ensure everyone who needs care gets care. Unfortunately, this isn't always the case. Not only are we seeing patients sent home without anyone to help meet their care needs, but we also have large numbers of patients in hospital far longer than they need to be, because they have no ongoing care package. The latest delayed transfer of care statistics show 462 people in hospital far longer than they need to be. The majority of these patients spend around a month longer in hospital because there is no community care available, or there is lack of care home spaces. Minister, it is a well-known fact that the longer these patients spend in hospital, the longer their recovery will take. What is your Government doing to eliminate delayed transfers of care?
Welsh: Diolch i chi am eich ateb, Gweinidog. Wrth gwrs, mae Deddf Gwasanaethau Cymdeithasol a Llesiant (Cymru) 2014 i fod i drawsnewid y modd y darperir gofal cymdeithasol, a sicrhau bod pawb sydd angen gofal yn cael gofal. Yn anffodus, nid yw hyn bob amser yn wir. Nid yn unig ein bod yn gweld cleifion yn cael eu hanfon adref heb neb i helpu i ddiwallu eu hanghenion gofal, ond mae gennym hefyd nifer fawr o gleifion yn yr ysbyty am gyfnodau llawer hwy nag sydd angen iddynt fod, oherwydd nad oes ganddynt becyn gofal parhaus. Mae ystadegau diweddaraf oedi wrth drosglwyddo gofal yn dangos bod 462 o bobl yn yr ysbyty am gyfnodau hwy nag sydd angen iddynt fod. Mae mwyafrif y cleifion hyn yn treulio tua mis yn hwy yn yr ysbyty oherwydd nad oes gofal cymunedol ar gael, neu oherwydd bod diffyg lleoedd mewn cartrefi gofal. Gweinidog, mae'n ffaith hysbys po fwyaf o amser y bydd y cleifion hyn yn ei dreulio yn yr ysbyty, y mwyaf o amser y byddant yn ei gymryd i wella. Beth mae eich Llywodraeth yn ei wneud i ddileu achosion o oedi wrth drosglwyddo gofal?